CELEX: C2005/257/10
Language: fi
Date: 2005-10-15 00:00:00
Title: Asia C-321/05: Østre Landsretin 3.8.2004 tekemällään päätöksellä esittämä ennakkoratkaisupyyntö asiassa Hans Markus Kofoed vastaan Skatteministeriet

15.10.2005   
            
            
               FI
            
            
               Euroopan unionin virallinen lehti
            
            
               C 257/6
            
         Østre Landsretin 3.8.2004 tekemällään päätöksellä esittämä ennakkoratkaisupyyntö asiassa Hans Markus Kofoed vastaan Skatteministeriet
   (Asia C-321/05)
   (2005/C 257/10)
   Oikeudenkäyntikieli: tanska
   Østre Landsret on pyytänyt 3.8.2004 tekemällään päätöksellä, joka on saapunut yhteisöjen tuomioistuimeen 23.8.2005, Euroopan yhteisöjen tuomioistuimelta ennakkoratkaisua asiassa Hans Markus Kofoed vastaan Skatteministeriet seuraavaan kysymykseen:
   Onko eri jäsenvaltioissa olevia yhtiöitä koskeviin sulautumisiin, diffuusioihin, varojensiirtoihin ja osakkeidenvaihtoihin sovellettavasta yhteisestä verojärjestelmästä 23 päivänä heinäkuuta 1990 annetun neuvoston direktiivin 90/434/ETY 2 artiklan d kohtaa tulkittava siten, että kysymys ei ole fuusioverotusdirektiivissä tarkoitetusta osakevaihdosta, jos osakevaihtoon osallistuvat samanaikaisesti, kun he tekevät osakevaihtoa koskevan sopimuksen, ilmoittavat oikeudellisesti sitomattomalla tavalla yhteiseksi aikomuksekseen, että seuraavassa osakevaihdon jälkeen pidettävässä hankkivan yhtiön yhtiökokouksessa aiotaan äänestää sellaisen osingon jakamisesta, joka on enemmän kuin 10 prosenttia osakevaihdon yhteydessä luovutettujen arvopapereiden nimellisarvosta, ja tällainen osinko todella jaetaan?